stanford-oval/wikipedia huggingface dataset:
יחסי ישראל–לטביה
שגרירים > שגרירי לטביה בישראל

איברס סילארס (Ivars Silārs ‏; 1995–2000)
יאניס לובניקס (Jānis Lovniks;‏ 2000–2004)
קארליס אייהנבאומס (Kārlis Eihenbaums‏; 2004–2008)
מרטינש פרטס (Mārtiņš Perts‏; 2008–2012)
אנדריס וילקאנס (Andris Vilcāns;‏ 2013–2016)
אליטה גבלה (Elita Gavele;‏ 2016–2020)
אייברס גרוזה (Aivars Groza;‏ 2020–מכהן)
גלריה

פגישה ב-2010 בין ראש ממשלת לטביה ואלדיס דומברובסקיס ושר החוץ של ישראל אביגדור ליברמן
ראש ממשלת לטביה ואלדיס דומברובסקיס נפגש עם השר לעניינים אסטרטגיים של ישראל משה יעלון בעת ביקור האחרון בלטביה, 2010
נשיא ישראל שמעון פרס נפגש עם יו"ר הסאימה סולביטה אבולטינה (אנ') בעת ביקורו בלטביה ב-2013
יו"ר הכנסת יולי אדלשטיין נפגש עם נשיא לטביה ריימונדס ויוניס בעת ביקורו בלטביה, 2017
יו"ר הכנסת יולי אדלשטיין ויו"ר הסאימה אינארה מורנייצה מקיימים טקס זיכרון באנדרטה לזכר טבח יער רומבולה, 2017
יו"ר הכנסת יולי אדלשטיין ויו"ר הסאימה אינארה מורנייצה נפגשים במסגרת ביקורה של האחרונה בישראל לרגל פורום השואה העולמי החמישי, 2020
נשיא מדינת ישראל יצחק הרצוג נפגש עם מקבילו הלטבי אדגארס רינקביצ'ס בעת ביקורו בישראל, 2023
ראו גם

יחסי החוץ של ישראל
יהדות לטביה
טייפון נואול

| --- | --- |
צילום לוויין של נואול ב-2 במאי 2015, לאחר שהתפתח לטייפון
צילום לוויין של נואול ב-2 במאי 2015, לאחר שהתפתח לטייפון
 סוג:  טייפון
 תאריך התחלה:  30 באפריל 2015
 תאריך סיום:  16 במאי 2015 
 משך האסון:  30 באפריל 2015 – 16 במאי 2015 (17 ימים) 
 עוצמה:  5 בסולם ספיר-סימפסון
 במדינות או באזורים:  צפון האוקיינוס הפסיפי
 מהירות הרוח:  195 קמ"ש
 מסלול התקדמות ועוצמת טייפון נואול
 
טייפון נוֹאוּל (באנגלית: Typhoon Noul) נקרא בפיליפינים "דודונג" (Typhoon Dodong) הוא הסופה השישית, והטייפון השלישי שקיבל שם במהלך 2015. הוא החל ב-30 באפריל בשקע ברומטרי, התפתח לטייפון חלש בתחילת מאי והפך ב-10 במאי לציקלון טרופי בקטגוריה 5, הגבוהה ביותר, עם רוחות במהירות של 260 קמ"ש ומשבים של עד 315 קמ"ש.
מסלול

פרק זה לוקה בחסר. אנא תרמו לוויקיפדיה ו.
ב-10 במאי, בחמש בערב (09:00 UTC), הוא עבר מעל לקצה הצפוני של הפיליפינים.
פלורין קיצו

פלורין וסילה קיצו (ברומנית: Florin Vasile Cîțu - ההיגוי במקור קרוב גם ל"קֶצו" או "קַצו"; נולד ב-1 באפריל 1972) הוא פוליטיקאי רומני, היה ראש ממשלת רומניה בין 23 בדצמבר 2020 ל-5 באוקטובר 2021 בראש קואליציית מרכז-ימין של שלוש מפלגות: המפלגה הלאומית-ליברלית, הברית USR-PLUS (האיחוד "הצילו את הרומניה" והמפלגה "חירות, אחדות וסולידריות") ו-UDMR (האיחוד הדמוקרטי של ההונגרים ברומניה). גישת הממשלה החדשה נחשבה לפרו-אירופית כמו ממשלות אורבן שקדמו לה. באוקטובר הודחה ממשלתו על ידי הפרלמנט אחרי שחלק מהשותפים בקואליציה עזבו אותה. בין 26 בינואר 2021- 29 ביוני 2022 כיהן קיצו כיושב ראש הסנאט של רומניה.
כחבר בהמפלגה הלאומית-ליברלית, לאחרונה סגן יושב ראש המפלגה, קיצו כיהן בעבר כשר האוצר בממשלת לודוביק אורבן בין 4 בנובמבר 2019 ל-7 בדצמבר 2020. החל מדצמבר 2016 הוא חבר בסנאט הרומני. קיצו הוא כלכלן בהכשרתו.
קורות חייו > ילדות וצעירות

קיצו נולד בבוקרשט בשנת 1968 וגדל במחוז ולצ'ה שבחבל מונטניה. הוא סיים את התיכון למקצועות אנרגיה בעיר רמניקו ולצ'ה. אחרי שהכיר מרצה אמריקאי שלימד ברומניה, התאפשר לו ללמוד בשנים 1992–1996 במכללת גרינל במדינת איווה. סיים בה בשנת 1996 תואר ראשון בכלכלה ובמתמטיקה. בשנים 1997–1999 סיים תואר שני במדיניות מונטרית, מקרו-כלכלה ואקונומטריה באוניברסיטת המדינה של איווה, עם העבודה ""Asymmetric Interest Rate Responses: The case of the Bank of England.
בשנת 2002 למד בתוכנית לדוקטורט בכלכלה, גם כן באוניברסיטת המדינה של איווה.
קורות חייו > פעילותו בתחום הבנקאות

בתום הלימודים בשנים 2001–2003 עבד קיצו ככלכלן בבנק המרכזי של ניו זילנד ובשנים 2003–2005 בבנק ההשקעות האירופי. בשובו לרומניה עבד עד שנת 2011 כבנקאי השקעות, ככלכלן ראשי ובהמשך כראש מחלקת השיווק הפיננסי בשלוחה הרומנית של הקבוצה ההולנדית הבינלאומית ING בבוקרשט.
בהמשך פעל כאנליסט ויועץ כלכלי.
קורות חייו > פעילותו הפוליטית > סנאט

בבחירות בשנת 2016 נבחר לסנאט הרומני כנציג המפלגה הלאומית ליברלית מטעם העיר בוקרשט.
קורות חייו > פעילותו הפוליטית > שר האוצר

בין נובמבר 2019 לפברואר 2020 כיהן קיצו כשר האוצר בממשלת לודוביק אורבן.
ממשלת אורבן הודחה ב-5 בפברואר 2020 על ידי הצבעת אי אמון מטעם האופוזיציה בראשות המפלגה הסוציאל-דמוקרטית הרומנית.
קורות חייו > פעילותו הפוליטית > מינויו הזמני לראש ממשלה בפברואר 2020

ב-6 בפברואר 2020 נתבקש אורבן להרכיב ממשלה חדשה. ב-24 בפברואר נדרש הנשיא קלאוס יוהאניס על ידי בית הדין החוקתי למנות ראש ממשלה אחר. ב-26 בפברואר 2020 הטיל יוהניס על פלורין קיצו להרכיב ממשלה. ב-28 בפברואר הוא פרסם את הרכב הממשלה החדשה. ב-12 במרץ כשהיה אמור להציגה בפני הפרלמנט ויתר קיצו על המינוי וב-13 במרץ ראש מפלגתו לודוביק אורבן נדרש שוב והצליח בהמשך להרכיב ממשלה. בממשלה זו קיצו חזר לכהן כשר האוצר.
קורות חייו > פעילותו הפוליטית > ראש ממשלה

בעקבות הבחירות לפרלמנט בדצמבר 2020 קואליציה של שלוש מפלגות PNL,‏ USR-PLUS ו-UDMR הציעו כי פלורין קיצו, יעמוד בראשות ממשלת קואליציה.
באותו יום, 22 בדצמבר, הוא קיבל את המינוי מידי הנשיא קלאוס יוהאניס. ב-23 בדצמבר ממשלתו החדשה קיבלה את אישור הפרלמנט עם 260 קולות בעד ו-186 נגד ונשבעה בפני הנשיא.
קורות חייו > יושב ראש הסנאט

כראש הסנאט של רומניה קיצו ביקר באפריל 2022 באוקראינה נמצאה תחת ההתקפה של רוסיה.
קורות חייו > חייו הפרטיים

קיצו גרוש ללא ילדים. יודע אנגלית, צרפתית ואיטלקית.
קיצו נפגש עם נשיא ישראל ראובן ריבלין בעת ביקור האחרון ברומניה, יוני 2021 (בעת מגפת הקורונה ברומניה)
ז'ואאו אלמיידה

| --- | --- |

אלמיידה ב-2020
 לידה:  5 באוגוסט 1998 (בן 26) קאלדס דה רינה, פורטוגל
 גובה:  178 ס״מ 
 משקל:  63 ק"ג 
 תחום:  כביש
 התמחות:  טיפוס/נגד השעון
 קבוצה נוכחית:  יו. איי. אי. אמירטס
 קבוצות עבר:  דקונינק קוויק-סטפ (2020–2021)
 הישגי שיא:  מרוצי קטעים: הטור של פולין (2021) הטור של לוקסמבורג (2021) מרוצים חד-יומיים:  אליפות פורטוגל בנגד השעון (2021)
 
ז'ואאו פדרו גונזאלבש אלמיידה (בפורטוגזית: João Pedro Gonçalves Almeida; נולד ב-5 באוגוסט 1998) הוא רוכב אופני כביש בקבוצת יו. איי. אי. אמירטס.
קריירה

בתור חובבן, ניצח אלמיידה ב-2016 את אליפות פורטוגל בנגד השעון ובכביש עד גיל 19. ב-2017 רכב בקבוצת הקונטיננטל Unieuro Trevigiani – Hemus 1896.
ב-2018 הצטרף ל-Hagens Berman Axeon מדרג הפרו קונטיננטל, שנחשבת לאחת מקבוצות הפיתוח המובילות בענף. הוא ניצח במדיה את מרוץ לייז'–בסטון–לייז' עד גיל 23, סיים שני לאלכסנדר ולאסוב ב"בייבי ג'ירו" (הג'ירו ד'איטליה עד גיל 23) וסיים שביעי בטור דה ל'אווניר, 2:35 דקות מטאדיי פוגאצ'אר המנצח. באליפות פורטוגל עד גיל 23, סיים שני גם במקצה נגד השעון וגם במקצה הכביש. אלמיידה ייצג באותה העונה את פורטוגל באליפות אירופה עד גיל 23 בנגד השעון, וסיים במקום העשירי.
ב-2019 ניצח אלמיידה את אליפות פורטוגל בנגד השעון ובכביש עד גיל 23, הוא התחרה בטור של יוטה וסיים רביעי כללי, 2:26 דקות מבן הרמנס המנצח. אלמיידה ניצח את קטגוריית הרוכב הצעיר במרוץ.
קריירה > דקונינק קוויק-סטפ (2020–2021)

ב-2020, הפך אלמיידה למקצוען עם הצטרפותו לקבוצת דקונינק קוויק-סטפ. הוא התלבט בוולטה או אלגארבה, כשסיים במקום התשיעי הכללי. בשל התפרצות מגפת הקורונה ששיבשה את עונת המרוצים, המרוץ הבא בו התחרה אלמיידה התקיים כחמישה חודשים לאחר מכן, כשסיים שלישי בוואלטה אה בורגוס, 1:12 מבן קבוצתו שניצח את המרוץ, רמקו אוונפול. אלמיידה המשיך בכושר הטוב גם בטור ד'לאן ובג'ירו דל'אמיליה, כשבראשון סיים במקום השביעי הכללי ובמרוץ החד יומי שנערך באיטליה הוא הגיע שני לאלכסנדר ולאסוב, בהפרש של 9 שניות. אלמיידה המשיך להתחרות באיטליה כהכנות לג'ירו ד'איטליה, כשגם ב-Settimana Internazionale Coppi e Bartali סיים על הפודיום, 17 שניות מג'ונתן נארבייז המנצח ובמקום השלישי.
קריירה > דקונינק קוויק-סטפ (2020–2021) > רביעי בג'ירו ד'איטליה

אלמיידה הגיע לגרנד טור הראשון שלו, הג'ירו ד'איטליה, בכושר שיא. הוא פתח את המרוץ עם מקום שני בקטע הפרולוג, 22 שניות מפיליפו גאנה המנצח. בקטע ה-2 שהסתיים בספרינט סלקטיבי אל קו הסיום בעלייה הגיע במקום השישי. בקטע ה-3, הקטע ההררי הראשון במרוץ, ניצח ג'ונתן קאייסדו אך אלמיידה היה זה שעבר להובלה הכללית במרוץ, כשהוא הופך לפורטוגלי הראשון במרוץ מזה שלושה עשורים להוביל את הג'ירו. בקטע ה-5 סיים אלמיידה במקום השלישי אחרי שפיליפו גאנה ניצח מקבוצת הבריחה. בקטע ה-9 הראה אלמיידה סימני חולשה בעלייה האחרונה וסיים במקום ה-19 את הקטע, כשיריביו לדירוג הכללי, פייו בילבאו ו-וילקו קלדרמן צמצמו ממנו את הפער לפחות מ-40 שניות. למרות זאת אלמיידה המשיך לשלוט במרוץ לאורך הקטעים השונים והוא נכנס לשבוע השלישי כשהוא עדיין מוביל את המרוץ, בקטע ה-14 הגדיל את הפער מיריביו כשסיים שישי את הקטע ובילבאו שהיה במקום השלישי כבר החזיק בפער של יותר מ-2 דקות ממנו. בקטע ה-15 סיים אלמיידה רביעי, כ-37 שניות מטאו גייגן הארט המנצח. קלדרמן הגיע כ-2 שניות וג'אי הינדלי, שגם הוא רוכב קבוצת סאנווב בדומה לקלדרמן, סיים במקום השלישי. בזכות ההופעה של גייגן הארט והינדלי, הם נכנסו לתמונת הדירוג הכללי, במקומות ה-3 וה-4 בהתאמה. בקטע ה-18, שהיה הקטע ההררי ביותר במרוץ, נשבר אלמיידה במהלך הטיפוס לסטלביו. הוא סיים במקום השביעי את הקטע, במרחק של 4:51 דקות מהינדלי המנצח וגייגן הארט שהגיע לצידו, וירד עד המקום ה-5 הכללי, לאחר 15 ימים בהובלת המרוץ ובחולצה הוורודה. בקטע ה-21 והאחרון, סיים אלמיידה במקום הרביעי בקטע שהיה קטע נגד השעון, הוא רכב כ-35 שניות מהיר יותר מפייו בילבאו, וחזר על חשבונו למקום הרביעי הכללי, 2:57 דקות מטאו גייגן הארט שניצח את הג'ירו, שלישי בקטגוריית הנקודות ושלישי בקטגוריית הרוכב הצעיר.
קריירה > דקונינק קוויק-סטפ (2020–2021) > 2021

לאחר העונה הראשונה והמוצלחת שלו בתור מקצוען, אלמיידה התחיל את 2021 בטור האמירויות וסיים שם במקום השלישי, 1:02 דקות מטאדיי פוגאצ'אר המנצח. בטירנו–אדריאטיקו סיים אלמיידה שישי, גם במרוץ הזה ניצח פוגאצ'אר, בפער של 4:54 דקות מאלמיידה. לאחר מכן התחרה בוולטה אה קטלוניה וסיים שביעי כללי. גם בעונה הזו המטרה של אלמיידה הייתה הג'ירו ד'איטליה, אך הפעם דקונינק קוויק-סטפ זינקה עם רמקו אוונפול כמוביל ואלמיידה הקריב את הסיכויים שלו במרוץ עבורו. אלמיידה פתח את הג'ירו עם מקום רביעי בקטע הפרולוג, בשבוע השלישי הצליח לצמצם נזקים ולחזור לתמונת הדירוג הכללי אחרי פרישתו של אוונפול בשל התרסקויות. בקטע ה-16 סיים אלמיידה שישי ובקטע ה-17 וה-19 סיים במקום השני, לדן מרטין ולסיימון ייטס, כשהוא משאיר מאחוריו את מוביל המרוץ ומי שהמשיך עד לניצחון בו, איגן ברנל. בסופו של דבר סיים אלמיידה במקום השישי הכללי את הג'ירו, 7:24 דקות מברנל. בהמשך העונה השיג את הניצחון המקצועני הראשון בקריירה שלו, כשניצח את אליפות פורטוגל בנגד השעון. הוא ייצג את פורטוגל באולימפיאדת טוקיו (2020) וסיים במקום ה-13 במרוץ הכביש ובמקום ה-16 בנגד השעון. אלמיידה המשיך לניצחונות גם בטור של פולין ובטור דה לוקסמבורג, כשבפולין ניצח את הקטע ה-2 וה-4 ובלוקסמבורג את הקטע הראשון. לקראת סוף העונה הוא ערך הופעת בכורה במקצה העלית באליפות העולם וסיים שנה שנייה ברציפות במקום השני בג'ירו דל'אמיליה ובמקום השלישי במילאנו–טורינו.
קריירה > 2022: יו. איי. אי. אמירטס

ב-2022, הצטרף אלמיידה לקבוצת יו. איי. אי. אמירטס.
הערות שוליים

↑  Almeida signs for Deceunick-QuickStep, cyclingnews.com
↑  Giro d'italia: João Almeida Takes The Maglia Rosa Atop Etna, biketoday.news
↑  Almeida signs for UAE Team Emirates, uaeteamemirates.com
אלמיידה במהלך ג'ירו ד'איטליה 2021
מעבדה על שבב

מעבדה על שבב
קנה מידה של מעבדה על שבב, לעומת מטבע רבע דולר
מעבדה על שבב (Lab on chip או LOC) היא טכנולוגיה המאפשרת להעביר תהליך מעבדה או כמה תהליכי מעבדה לנפחים של ננו-ליטרים בודדים, על גבי שבב שגודלו נע ממילימטרים ועד למספר סנטימטרים רבועים. את השבב ניתן לייצר ממגוון רחב של חומרים, כגון פולימרים, זכוכית וצורן.
המעבדה על השבב נמצאת בשימוש בטכניקות אנליטיות ויישומים ביו-רפואיים רבים, ביניהם- זיהוי פתוגנים, מבחנים כימיים ואנליזות של חלבונים וחומצות גרעין.

"מעבדה על שבב" מאפשרת אנליזה של כמויות זעירות של נוזלים, המהווה יתרון במקרים שבהם ישנו קושי בהפקת נפחים גדולים של החומר הנבדק. המטרה בפיתוח מעבדה על השבב היא יצירת התקן שיהיה בעל מערכות חישה סלקטיביות ורגישות, קל לתפעול, זול, מהיר פעולה, נייד ובעל אמינות גבוהה. 
"מעבדה על שבב" משלבת בתוכה את תחום המיקרופלואידיקה ונכללת בקבוצת המשנה של התקני ה-MEMS (מערכות מיקרו אלקטרו מכניות) וכן NEMS (מערכות ננו אלקטרו מכניות). ניתן למצוא בספרות הקבלה בין המונח LOC לבין (Micro Total Analysis Systems) µTAS, כאשר µTAS הוא מונח רחב יותר, המתייחס לכלל תהליכי המעבדה (מחוץ לשבב ובתוכו) לצורך ביצוע אנליזה כימית.
"מעבדה על שבב" היא אחת מהחלופות לניסויים בבעלי חיים. היכולת להפוך בהנדסה גנטית תאי סומטיים (לרוב מהעור) לתאי גזע ומשם לגדלם להיות תאים אחרים, מאפשרת ליצור מודלי מחלה על "מעבדה על שבב",ישירות מתרומה מאנשים שצריך לבחון את המחלה שלהם עצמם, וכן לבחון אפשרויות לריפוי.
היסטוריה

ה"מעבדה על שבב" הוא מכשיר ננוטכנולוגי, אשר התפתח מתחום המיקרוטכנולוגיה. תחום המיקרוטכנולוגיה הופיע לראשונה בשנות ה-60 עם שילובם של רכיבים מיקרו-אלקטרוניים, מוליכים למחצה (טרנזיסטור), על גבי שבב (הראשון היה הטרנזיסטור MOS). שבבים אלו יוצרו בטכנולוגיית הפוטוליתוגרפיה, המאפשרת הדפסת שכבות של מוליכים, מוליכים למחצה ומבודדים בסדרה של תהליכים כימיים עוקבים.
שילובם של הטרנזיסטורים היווה בהמשך את הבסיס לטכנולוגיית ה- (Complementary Metal Oxide Semiconductor) CMOS, המשמשת ליצירת מעגלים משולבים. טכנולוגיה זו שולבה עם טכנולוגיית ה-  (Micro Electro Mechanical System) MEMS, ליצירת מכונות מזעריות בגדלים של מיקרומטרים ספורים. טכנולוגיית ה-MEMS מיושמת כיום במגוון תחומים (פיזיקה, אופטיקה, אלקטרוניקה וביולוגיה) ובשילובן של טכניקות ייצור חדשניות. לדוגמה, טכניקת ה- Injection molding (עיצוב בהזרקה) לצורך בניית התקן MEMS מפולימרים.
בשנות ה-80 החל להתפתח תחום העוסק בנפחים זעירים של נוזלים זעירים, הנקרא מיקרופלואידיקה (Microfluidics). תחום זה יכול להיות מיושם בשבבים, כגון ביו-סנסורים המיועדים לזיהוי חומר ביולוגי מסוים (נוגדן, אנזים, רקמה ומיקרואורגניזם).
"מעבדה על שבב" הופיעה לראשונה בשנת 1979, עם המצאתו של S.C. Terry מאוניברסיטת סטנפורד, שהציג יישום של כרומטוגרפיית גז על גבי משטח קטן בגודל של מספר סנטימטרים רבועים בלבד. עם זאת, רק בתחילת שנות ה-90 נצפתה התקדמות ראשונה בתחום, עם המצאת המיקרו-משאבות, המיקרו-סנסורים ושילובן של שיטות מיקרופלואידיות לצורך אנליזות מחקר.
ניתן היה לראות כי עם הזמן, תהליכים ואנליזות על גבי שבב נזדקקו לפחות ופחות הכנות מקדימות (שבוצעו בדרך כלל בקנה מידה מעבדתי) והמושג "מעבדה על שבב" קיבל את משמעותו המלאה. אחת הפריצות הגדולות הגיעה מתחום הגנומיקה, והיא מערכי DNA שהוצגו לראשונה בשנת 1995. שבבים אלו משמשים לאיתור חומצות גרעין (לרוב mRNA) לצורך סריקת גנים.
"מעבדה על שבב" עדיין מוגדר כתחום חדש ומתפתח. יישומן של "מעבדות על שבב" הופך למקובל ושכיח בנושאים כגון אבחון רפואי, אנליזות כימיות-פרמצבטיות ושימוש אקולוגי (לצורך ניטור סביבתי). ניתן לצפות כי עם התקדמות הננוטכנולוגיה, אנליזות בקנה מידה קטן יותר downscaling יאפשרו מחקר ושילובם טכניקות שונות על גבי פלטפורמה אחת.
טכנולוגית ייצור וחומרים

קיימים טכנולוגיות וחומרי יצור רבים ל"מעבדה על שבב". שלוש מערכות בולטות בתחום הן הסיליקון, הפולימרים והזכוכית.
מערכת הסיליקון המתבססת על טכנולוגיית הייצור של המוליכים למחצה והמעגלים המשולבים. המערכת מאופיינת במוליכות החשמלית שלה והמגוון הרחב של הטכניקות שפותחו עבורה.
מערכת נוספת היא הפולימרים כאשר הפולימר הנפוץ בשימוש בתחום זה הוא ה- PDMS, אלסטומר שקוף וביוקומפטבילי. ניתן להשתמש בפולימר להכנת מכשיר "מעבדה על שבב" משולב, כאשר בחלק התחתון הפולימר ובחלק העליון שכבה של סיליקון או חומר אחר שעבר תהליך ליתוגרפיה רכה (ליתוגרפיה על גבי חומר אלסטומרי, בדרך כלל מסוג פולימר). מערכות הפולימרים מאפשרות איכות אופטית גבוהה ובנוסף מוזילות משמעותית את תהליך הייצור. אחד החלוצים החשובים בתחום הוא הפרופסור לכימיה מאוניברסיטת הרווארד ג'ורג' ווייטסיידס (George M. Whiteside).
דוגמה נוספת היא מערכת הזכוכית, המקנה תכונות תרמיות ואופטיות טובות ובנוסף מאפשרת מגוון שימושים בזכות הידע הנרחב שקיים לגבי האינטראקציות הביוכימיות הידועות עמה. עם זאת, בשל הקושי לעצב את הזכוכית כפי רצוננו למערכת זו מגבלה טכנית מסוימת.
שימושים אפשריים > דיאגנוסטיקה רפואית

חוקרים רבים מאמינים כי הטכנולוגיה של "המעבדה על שבב" תהווה חלק חשוב במאמץ לשיפור מערכת הבריאות העולמית, בעיקר בפיתוח של מכשירי דיאגנוסטיקה. אותם מכשירים יהיו זמינים בקרבתו של המטופל, מה שיאפשר אבחון וטיפול מהירים יותר. 
במדינות שבהן קיים מחסור במערכת בריאות מבוססת, מחלות הניתנות בדרך כלל לטיפול, מהוות בתנאים אלו סכנת מוות ממשית. גם אם קיימות באזורים אלו מרפאות שמצוידות בתרופות, הן לרוב חסרות את הכלים הדיאגנוסטיים עבור אבחון המחלה הספציפית. "מעבדה על שבב" תאפשר פתרון מתאים לבעיות אלו.
דוגמאות לשימושים:
HIV- ישנם יותר מ 40 מיליון נשאי HIV החיים בעולם כיום, כאשר רק כ- 1.4 מיליון מתוכם מקבלים את הטיפול הנאות. קיים פיתוח של אב טיפוס המבוסס על נוגדנים חד-שבטיים עבור תאי T מסוג CD4+, הנפגעים בעת ההדבקה ב-HIV וכמותם מהווה מדד טוב לאבחון ומעקב אחר התפשטות הנגיף. דגימות הדם עוברות הדגרה למשך 8 דקות עם נוגדנים הקשור אליהם חומר פלואורסצנטי (Alexa Fluor-488-conjugated anti-CD4 antibodies) ומוזרמות אל תוך שבב המכיל קרומי סינון עם נקבוביות בגדלים שונים ועל ידי כך מתאפשרת הפרדה של דגימת הדם המוכנסת לשבב, לתאי דם אדומים ולתאי דם לבנים. בעזרת מערכת הדמיה דיגיטלית ניתן לזהות ולכמת את האיתות הפלואורסצנטי מתאי ה- CD4+ ישירות על גבי השבב. יש צורך במחקר נוסף על מנת להביא שבב זה לכדי שימוש אך ישנן תוצאות מבטיחות.
בדיקות דם לזיהוי זיהומים פתוגנים - קיים פיתוח של "מעבדה על שבב" אשר תזהה מספר של פתוגנים הגורמים למחלות אקוטיות נפוצות בעלות אותם התסמינים. האבחון נעשה על ידי שבב מיקרופלואידי חד פעמי המכיל חומרים יבשים ויציבים בפני חום ומכשיר רב-פעמי נייד המפעיל את השבב ושולט בטמפרטורה שלו. אופן השימוש הוא כזה שבו המשתמש יכניס דגימת צואה אל השבב. ל"מעבדה על שבב" זו ארבע פעולות: לכידה ו ליזיס של אורגניזמים מצואה גולמית, לכידה של חומצות גרעין, הגברה של כמות חומצות הגרעין על ידי PCR ולבסוף הצגה ויזואלית של תוצרי ההגברה של חומצות הגרעין. התהליך האבחון ייקח כמחצית השעה והעלות המשוערת היא בין 1 ל-5 דולר לשבב חד פעמי.
בדיקות דם למדידת מדדים חיוניים - לדוגמה, גלוקוז או פקטורי קרישה. היתרון שמעניקה ה"מעבדה על שבב" במזעור שיטות מעבדתיות הוא היכולת לבצע אנליזה מלאה ממספר טיפות דם בודדות. דוגמה לפיתוח שכזה הוא (Lateral Flow Test) LAT המבוסס על העברה פסיבית של נוזל הדם בכוח הנימיות - השבב מכיל נוגדנים המצומדים לננו-חלקיקים או לאנזימים מיוחדים הנותנים צבע פלואורסצנטי. אותם נוגדנים יקשרו את האנטיגן ויעברו אל אזור הזיהוי המכיל נוגדים אחרים המזהים את האנטיגן- מתקבל תצמיד של נוגדן-אנטיגן-נוגדן פלואורסצנטי. השבב נקרא על ידי מכשיר נייד הנותן ערך כמותי בהתאם לרמת האות הפלואורסצנטי הנפלט.
שימושים אפשריים > אנליזות לצורכי מחקר

ל"מעבדה על שבב" ישנן אפליקציות בתחום המחקר. כיום במעבדות מחקר הפועלות בתחומים שונים קיימים מכשירי אנליזה רבים בהם משתמשים חוקרים לצורך עבודתם.
מכשירי אנליזה אלו לרוב יקרים מאוד, מצריכים תחזוקה שוטפת רבה, מיומנות. בנוסף, לרוב אין אפשרות לניוד המכשור מחוץ לתחומי המעבדה. 
"מעבדה על שבב" תאפשר שילוב מספר טכניקות אנליזה לפלטפורמה אחת ובכך תקל, תוזיל ותאפשר גמישות בעבודת החוקר.
דוגמאות לשימושים:
שבב לביצוע הפרדות שונות של דנ"א וחלבונים באמצעות זרם חשמלי. היתרון בשיטת הפרדה זו הוא האפשרות של זיהוי וכימות התוצאות על ידי בליעה אופטית או פלואורסצנציה, כך שלאחר ההפרדה, הדוגמה עוברת בגלאי אופטי. ישנם פיתוחים בתחום זה המשלבים גם טכנולוגיית ה-Mass spectrometry המאפשרת זיהוי של החלבון לאחר הפרדתו.
שבב להגברה (שכפול) של דנ"א באמצעות שיטת PCR על גבי השבב.
שבב המשמש לספירה, הפרדה וזיהוי אוכלוסיות של תאים בשיטת Flow cytometry.
גילוי תרופות – טכנולוגיית המיקרופלואידיקה ב"מעבדה על שבב" מאפשרת לסרוק במהירות חומרים עם פוטנציאל תרפויטי. בעזרת השבב ניתן לבדוק את יעילות חומרים אלו ורעילותם לתאים חיים.
בחלל

"מעבדה על שבב" נמצאת בשימוש ובפיתוח גם בסוכנות החלל האמריקאית (NASA) לצורכי מחקר שונים. בעזרת טכנולוגיה זו חוקרים מייצרים שבבים המסוגלים לסרוק דנ"א ומולקולות אורגניות שונות במטרה למצוא עדויות על חיים בחלל. שבבים אלו נלקחים לתחנות החלל והבדיקות עצמן מתבצעות שם ללא צורך בהבאת הדגימות בחזרה לכדור הארץ.
איכות הסביבה

"מעבדה על שבב" כוללת מערכות לניטור סביבתי כמו מערכות המשמשות למדידת זיהומים כגון זיהוי של מתכות כבדות המסכנות את בריאות הציבור. לתחומים אלו של איתור זיהומים סביבתיים חשיבות מכרעת לניידות הציוד ומידיות קבלת התוצאות, שכן זמן העברת הדגימות אל המעבדה פוגע באיכותן ומאריך משמעותית את זמן התגובה למפגע, שלעיתים משמעותו פגיעה בחיי אדם.
יתרונותיה וחסרונות

יתרונות המעבדה על שבב הם:
שימוש בכמויות זעירות של דוגמאות וריאגנטים.
הקטנת כמויות הפסולת הנוצרת.
זמן אנליזה יותר מהיר, עקב עלייה ביחס שטח נפח הנובעת מהמזעור.
הקטנת טעויות אנוש עקב הפחתה בצורך בהכנות מקדימות של הדוגמאות לפני הרצתם.
הוזלת עלויות של מכשור מעבדתי. טכנולוגיה זו מאפשרת ייצור תעשייתי המוזיל את עלויות היצור.
מזעור מכשירים, כך שישנה אפשרות להכניס יותר מכשור במעבדה אחת וגם לביצוע יותר ניסויים בו זמנית.
אין צורך בהכשרה מיוחדת לצורך שימוש במכשיר, בניגוד לציוד המעבדתי הקיים.
ניוד ציוד לשטח המחקר.
קידום רעיון הרפואה המותאמת אישית Personalized medicine. ה"מעבדה על שבב" מאפשרת נגישות וזמינות למכשור מעבדתי לצורך אבחון וטיפול ממוקד ומהיר.
חסרונות המעבדה על שבב הם:
זמן פיתוח ארוך ויקר.
רוב המכשירים נבדקו רק על דוגמאות פשוטות ולא מורכבות.
טכנולוגיה עדיין חדשה ולא מספיק מפותחת. לעיתים רמת הדיוק המושגת אינה משתווה לציוד קונבנציונלי.
ההשפעה של האינטראקציות הכימיות והפיזיקליות בנפחים קטנים גדלה משמעותית ומקשה על התהליכים המתרחשים בשבב.
לעיתים בתהליך הנעשה בנפחים קטנים היחס בין האות לרעש קטן מאשר בנפחים גדולים.
ראו גם

ננו רפואה
ביו-שבב
איבר על שבב
מיקרו מערכי חלבון
NEMS
הערות שוליים

↑  Keith E. Herold and Avraham Rasooly. Lab-on-a-Chip Technology : Fabrication and Microfluidics. Caister Academic Press, 2009.
1 2  Kovarik ML, Gach PC, Ornoff DM, Wang Y, Balowski J, Farrag L, Allbritton NL. Micro total analysis systems for cell biology and biochemical assays.Anal Chem, 2012.
↑  https://sagol.tau.ac.il/research/brain-on-a-chip בשורה חדשה בתחום חקר המוח: מוח אנושי על שבב
↑  S.C.Terry,J.H.Jerman and J.B.Angell:A Gas Chromatographic Air Analyzer Fabricated on a Silicon Wafer.IEEE Trans.Electron Devices,ED-26,12 (1979)1880-1886.
↑  Daniel Figeys and Devanand Pinto. Lab-on-a-Chip: A Revolution in Biological and Medical Sciences. Anal Chem, 2000. DOI: 10.1021/ac002800y.
↑  Shalon D, Smith SJ, Brown PO . A DNA microarray system for analyzing complex DNA samples using two-color fluorescent probe hybridization. Genome Res 6 (7): 639–645. DOI:10.1101/gr.6.7.639.
↑  Keith E. Herold and Avraham Rasooly. Lab-on-a-Chip Technology (Vol. 2): Biomolecular Separation and Analysis. Caister Academic Press. August 2009.
↑  Anderson, Janelle R., et al. "Fabrication of microfluidic systems in poly (dimethylsiloxane)." Electrophoresis 21.1 (2000): 27-40.
↑  Joint United Nations Programme on HIV/AIDS, World Health Organization (2004 December) AIDS epidemic update: 2004. http://whqlibdoc.who.int/unaids/2004/9291733903.
↑  William R. Rodriguez, Nicolaos Christodoulides, Pierre N. Floriano, Susan Graham, Sanghamitra Mohanty, Meredith Dixon, Mina Hsiang, Trevor Peter, Shabnam Zavahir, Ibou Thior, Dwight Romanovicz, Bruce Bernard, Adrian P. Goodey, Bruce D.Walker, John T. McDevitt. A Microchip CD4 Counting Method for HIV Monitoring in Resource-Poor Settings. PLoS Medicine. July 19th, 2005. DOI:10.1371/journal.pmed.0020182
↑  Paul Yager, Thayne Edwards, Elain Fu, Kristen Helton, Kjell Nelson, Milton R. Tam & Bernhard H. Weigl. Microfluidic diagnostic technologies for global public health. Nature. July 27th, 2006. DOI:10.1038/nature05064.
1 2  Daniel Mark, Stefan Haeberle, Gunter Roth, Felix von Stetten and Roland Zengerle. Microfluidic lab-on-a-chip platforms: requirements, characteristics and applications. The Royal Society of Chemistry. January 25th ,2010. DOI: 10.1039/b820557b.
↑  Hongying Zhu, Sam Mavandadi, Ahmet F. Coskun, Oguzhan Yaglidere, Aydogan Ozcan. Optofluidic Fluorescent Imaging Cytometry on a Cell Phone. Anal. Chem., 2011. DOI: 10.1021/ac201587a.
↑  Petra S, Dittrich & Andreas Manz. Lab-on-a-chip: microfluidics in drug discovery. Nature Reviews Drug Discovery, 2006. DOI:10.1038/nrd1985.
↑  http://www.nasa.com
↑  Am Jang, Zhiwei Zou, Kang Kug Lee, Chong H Ahn, Paul L Bishop. State-of-the-art lab chip sensors for environmental water monitoring. Meas. Sci. Technol, 2011. DOI:10.1088/0957-0233/22/3/032001.
| --- | --- |
בקרת זהויות :  NLI: 987007602153105171  BnF: cb180716029 (data)  LCCN: sh2014001340 
Lateral flow test
בית הקברות המוסלמי של חיפה בנשר

| --- | --- |
שער בית הקברות, יולי 2021
שער בית הקברות, יולי 2021
 פרטי בית הקברות
 דת:  אסלאם
 תאריך הקמה:  1934
 תאריך סגירה:  כנראה סוף שנות ה-30 של המאה ה-20.
 שטח:  43 דונם
 
 קואורדינטות:  32°46′01″N 35°03′09″E﻿ / ﻿32.766830971078°N 35.052512860121°E﻿ / 32.766830971078; 35.052512860121
  (למפת חיפה מוגדלת) בית הקברות המוסלמי של חיפה בנשר(למפת חיפה רגילה) בית הקברות המוסלמי של חיפה בנשר(למפת הגליל המערבי רגילה) בית הקברות המוסלמי של חיפה בנשר(למפת הגליל המערבי מוגדלת) בית הקברות המוסלמי של חיפה בנשר he
 
מרכז שכונת נשר הוותיקה בשנות ה-60 של המאה ה-20. זה היה מרכז השכונה גם לפני מלחמת העצמאות. הצילום הוא לכיוון צפון. בחזית שורת חנויות בנויות אבן ומשמאל להן הכניסה לבית הקברות המוסלמי של חיפה שנבנה ב-1934 על ידי הווקף בתוך השכונה היהודית. מבנה החנויות נהרס בעקבות סלילת כביש 752 ובניית הגשר מעל בית הקברות המוסלמי
מראה כללי של בית הקברות, מבט לכיוון דרום. בתמונה רואים את הגשר שנבנה מעל שטח בית הקברות ואת בתי שכונת נשר הוותיקה ומעליה את שכונת גבעת נשר.
בית הקברות המוסלמי של חיפה בנשר הוא בית קברות שהוקם בשנת 1934 על אדמת ווקף עבור מתיה המוסלמים של חיפה בלב השכונה היהודית שהוקמה לצד בית חרושת נשר ב-1923, כיום כיכר ההסתדרות בעיר נשר.